
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finansējuma piešķiršanu Madonas novada pašvaldībai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta (turpmāk - MK) 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunkts - Aizsardzības ministrijas funkcija - plānot Nacionālo bruņoto spēku (turpmāk - NBS) vidēja termiņa un ilgtermiņa spēju, tajā skaitā infrastruktūras attīstību.
Saeimā 2023.gada 5.oktobrī pieņemtā Valsts aizsardzības koncepcija - pakāpeniski tiks attīstīta Zemessardzes bataljonu infrastruktūra, lai nodrošinātu decentralizētu NBS uzdevumu izpildi un apgādi (130.punkts).
Ievērojot minēto, sadarbībā ar Madonas novada pašvaldību ir nolemts, ka Cesvainē tiks izveidota NBS (Zemessardzes 26.kājnieku bataljona) vajadzībām atbilstoša infrastruktūra.
1.2. Mērķis
Mērķa apraksts
MK rīkojuma projekts sagatavots, lai piešķirtu Madonas novada pašvaldībai finansējumu pašvaldības īpašumā esošas būves pielāgošanai (pārbūvei) Zemessardzes 26.kājnieku bataljona vajadzībām.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Atbilstoši NBS militārās infrastruktūras attīstības plāniem tiek turpināta Zemessardzes bataljonu infrastruktūras uzlabošana/pilnveidošana, lai attīstītu militārās spējas, t.sk. spēju ātri reaģēt, novērst un lokalizēt iespējamo apdraudējumu maksimāli tuvu tā izcelsmes zonai.
Sadarbībā ar Madonas novada pašvaldību tika secināts, ka Zemessardzes 26.kājnieku bataljona vajadzībām piemērots ir Madonas novada pašvaldībai piederošs nekustamais īpašums Rīgas ielā 4, Cesvainē, Madonas novadā (kadastra Nr. 7007 001 0042).
Zemessardzes 26. kājnieku bataljona atbildībā ir Madonas un Gulbenes novads. Bataljona pamatuzdevums ir attīstīt jaunas un uzlabot esošās bataljona kaujas spējas un iemaņas, lai nodrošinātu bataljona atbildībā esošās teritorijas aizsardzības uzdevumu izpildi, kā arī nepieciešamības gadījumā nodrošinātu atbalstu valsts, pašvaldību un civilajām institūcijām.
MK rīkojuma projekta sagatavošanas brīdī norisinās nekustamajā īpašumā Rīgas ielā 4 ietilpstošās zemes vienības ar kadastra apzīmējumu 7007 001 0042 sadalīšana ar mērķi nodot Aizsardzības ministrijas valdījumā nekustamā īpašuma daļu, t.sk. būvi ar kadastra apzīmējumu 7007 001 0042 001. Zemes vienības sadalīšanu organizē Madonas novada pašvaldība.
Problēmas un risinājumi
Problēmas apraksts
Lai NBS varētu uzsākt nekustamā īpašuma lietošanu pēc tā pārņemšanas Aizsardzības ministrijas valdījumā, ir nepieciešams veikt ēkas (būves kadastra apzīmējums 7007 001 0042 001) pielāgošanu/pārbūvi NBS vajadzībām: telpu pārbūves (pārplānošanas) darbi ir veicami ēkas visos 3 stāvos, pārbūves darbi ir nepieciešami arī ūdensapgādes, kanalizācijas, apkures, ventilācijas, iekšējās elektroapgādes, ugunsgrēka atklāšanas un trauksmes signalizācijas sistēmas sakārtošanā. Visās telpās ir nepieciešams veikt kosmētisko remontu.
Risinājuma apraksts
Madonas novada pašvaldība ir izsludinājusi iepirkumu "Ēkas vienkāršotā atjaunošana ar lietošanas veida maiņu Rīgas ielā 4, Cesvainē". Atbilstoši Madonas novada pašvaldības iepirkumu komisijas pieņemtajam lēmumam ir izvēlēts pārbūves darbu veicējs par līguma summu 521 422,61 euro bez pievienotās vērtības nodokļa (turpmāk - PVN), t.i. 630 921,36 euro ar PVN. Pārbūves darbi tiks veikti atbilstoši 2023. gadā izstrādātajam būvprojektam "Ēkas vienkāršotā atjaunošana ar lietošanas veida maiņu". Projektēšanas izmaksas Madonas novada pašvaldība sedza 2023. gadā - 17 740 euro bez PVN, t.i. 21 465,40 euro ar PVN.
Madonas novada pašvaldības iepirkumu komisija vispārīgās vienošanās “Vispārīgā vienošanās par būvuzraudzības pakalpojumiem Madonas novada pašvaldībai” ietvaros ir pieņēmusi lēmumu piešķirt līguma slēgšanas tiesības būvuzraudzības pakalpojuma sniegšanai par kopējo līgumcenu  3300 euro bez PVN, t.i. 3993 euro ar PVN. Autoruzraudzības pakalpojuma sniegšanas izdevumi - 5200 euro bez PVN, t.i. 6292 euro ar PVN.
Ņemot vērā minēto, ēkas Rīgas ielā 4, Cesvainē, Madonas novadā, pielāgošanas/pārbūves darbu kopējās izmaksas ir 662 671,76 euro.

Lai veiktu ēkas pielāgošanu/pārbūvi, t.sk. būvuzraudzību un autoruzraudzību un segtu projektēšanas izmaksas, Aizsardzības ministrija paredz piešķirt 2024. gadā Madonas novada pašvaldībai finansējumu 662 672 euro apmērā.

Pasūtītājs iepirkumam pārbūves darbu veikšanai, būvuzraudzībai, autoruzraudzībai un projektēšanai ir Madonas novada pašvaldība. Aizsardzības ministrija noslēgs sadarbības līgumu ar Madonas novada pašvaldību par piešķirto finansējumu, nosakot piešķirtā finansējuma izlietojuma kontroli un atskaitīšanās periodus, kā arī Madonas novada pašvaldības atbildību par grāmatvedības datu pareizību un finanšu līdzekļu izlietojumu atbilstoši plānotajam.
Vai ir izvērtēti alternatīvie risinājumi?
Jā
Apraksts
Alternatīvs risinājums būtu sākotnēji pārņemt būvi Aizsardzības ministrijas valdījumā, pēc tam Aizsardzības ministrijai veikt būves pielāgošanu NBS vajadzībām. Tā kā papildus ir nepieciešams veikt zemes vienības, uz kuras atrodas būve, sadalīšanu, lai ātrāk izveidotu NBS vajadzībām atbilstošu infrastruktūru, tika pieņemts lēmums uzsākt būves pielāgošanu pirms tā tiek pārņemta Aizsardzības ministrijas valdījumā.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Aizsardzības ministrija
Nacionālie bruņotie spēki
Madonas novada pašvaldība
Valsts aizsardzības militāro objektu un iepirkumu centrs
Ietekmes apraksts
MK rīkojums ietekmēs Madonas novada pašvaldību, kura ir atbildīga par publisko iepirkumu jomas normatīvo aktu ievērošanu un iepirkuma līgumu īstenošanas uzraudzību.
NBS pēc piešķirtā finansējuma izlietojuma un īpašuma pārņemšanas Aizsardzības ministrijas valdījumā 26.kājnieku bataljona vajadzībām iegūs atbilstošu infrastruktūru.
Aizsardzības ministrija būves pielāgošanas izdevumus segs no infrastruktūras attīstībai paredzētā budžeta 2024.gadam.
Valsts aizsardzības militāro objektu un iepirkumu centrs, saņemot pilnvarojumu no Aizsardzības ministrijas, nodrošinās sadarbības līguma slēgšanu ar Madonas novada pašvaldību.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
MK rīkojuma projekta izpilde tiks nodrošināta no 2024.gada Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem, veicot pārdali budžeta programmas ietvaros no kapitālajiem izdevumiem uz kapitālo izdevumu transfertiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība netiek organizēta, jo finansējums pašvaldībai tiek piešķirts, lai izveidotu NBS vajadzībām atbilstošu infrastruktūru (pēc pārbūves un pārņemšanas Aizsardzības ministrijas valdījumā objekts tiks nodots NBS lietošanā).
6.4. Cita informācija
Cita informācija
Projekta izstrādē iesaistītās institūcijas - Aizsardzības ministrija un Madonas novada pašvaldība.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Valsts aizsardzības militāro objektu un iepirkumu centrs
Madonas novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

